Το δουλεμπόριο καταστρέφει τη δυτική κεντρική Αφρική.
Χιλιάδες άτομα μπαίνουν δια της βίας σε πλοία με προορισμό ξένες ακτές
και δεν θα ξαναδούν ποτέ την πατρίδα ή την οικογένειά τους.
Η Εντζίνγκα, η βασίλισσα του Εντόνγκο και πλέον και του Ματάμπα,
θα παλέψει μέχρι τέλους για να υπερασπιστεί το βασίλειό της.
Μην τους αφήσετε να ξεφύγουν!
Έτσι. Συνεχίστε να τρέχετε.
Σειρά σας να τρέξετε.
Η νίκη, όμως, δεν φέρνει ειρήνη.
Μετά από τέσσερα χρόνια, οι Πορτογάλοι κρατάνε ακόμη τις αδερφές της ομήρους.
Το τίμημα της ελευθερίας τους
είναι να τους προσφέρει η Εντζίνγκα πρόσβαση στους δρόμους των σκλάβων.
Εκείνη αρνείται να υποχωρήσει.
Τα κατάφερες μια χαρά χωρίς εμάς, αδερφή.
Κάμπου;
Κάμπου.
Είναι ο απεσταλμένος του κυβερνήτη.
Τον έστειλαν μαζί μου μ' ένα μήνυμα για σένα.
Σου έδωσα πίσω την αδερφή σου.
Ανοίξτε τα σκλαβοπάζαρα.
Κρατάτε ακόμη την άλλη αδερφή μου.
Μέχρι να ελευθερωθεί,
δεν θα υπάρξουν σκλαβοπάζαρα.
Και δεν θα υπάρξει ειρήνη χωρίς την αδερφή μου.
Έξω!
ΑΦΡΙΚΑΝΕΣ ΒΑΣΙΛΙΣΣΕΣ
ΚΛΗΡΟΝΟΜΙΑ
ΟΧΥΡΟ ΜΑΣΑΝΓΚΑΝΟ
Ουράνιε Πατέρα...
Η Φούντζι κρατείται στο πορτογαλικό προπύργιο,
στο οχυρό Μασανγκάνο.
ΟΧΥΡΟ ΜΑΣΑΝΓΚΑΝΟ
Ακόμα και αιχμάλωτη,
είναι πολύτιμη για την Εντζίνγκα.
Πήγαινε, παιδί μου, και μην αμαρτήσεις ξανά.
ΔΩΔΕΚΑΤΟΣ ΧΡΟΝΟΣ ΑΙΧΜΑΛΩΣΙΑΣ ΤΗΣ ΦΟΥΝΤΖΙ
Θέλω να εξομολογηθώ.
Εδώ είναι ο οίκος του Θεού.
Αφήστε τη να εξομολογηθεί.
Γρήγορα.
Παναγία μου, προσευχήσου για μας.
Μητέρα του Θεού,
προσευχήσου για μας.
Μητέρα του Χριστού,
προσευχήσου για μας.
Η Φούντζι είναι κατάσκοπος της Εντζίνγκα.
Αφήνει σημειώματα στο παρεκκλήσι
τα οποία λαμβάνουν αγγελιοφόροι
και τα πηγαίνουν στην αδερφή της.
ΠΟΛΕΜΙΚΟ ΣΤΡΑΤΟΠΕΔΟ ΤΗΣ ΕΝΤΖΙΝΓΚΑ ΣΤΟ ΝΤΕΜΠΟΣ
Η Φούντζι επιβεβαίωσε αυτό που υποπτευόμασταν.
Οι Πορτογάλοι την έχουν άσχημα.
Έχασαν τη Λουάντα απ' τους Ολλανδούς.
Μπορεί να είναι καλό για μας.
Ή και όχι.
Ο πολεμιστής Εντζίνγκα Μόνα είναι αρχιστράτηγος και έμπιστος της βασίλισσας.
Το όνομά του σημαίνει "γιος της Εντζίνγκα".
Έτσι τον βλέπει εκείνη.
Ο εχθρός του εχθρού μου μπορεί να είναι φίλος μου.
Πρέπει να επικοινωνήσουμε.
Να δούμε αν υπάρχει πιθανότητα συμμαχίας.
Αν το θελήσουν οι πρόγονοι, θα χρησιμοποιήσω τους Ολλανδούς
για να γονατίσω τους Πορτογάλους.
Το 1641 καταφτάνουν οι Ολλανδοί.
Είναι οι κυρίαρχοι πλέον στον Ατλαντικό.
ΝΟΤΙΟΣ ΑΤΛΑΝΤΙΚΟΣ ΩΚΕΑΝΟΣ
Οι Πορτογάλοι είχαν το μονοπώλιο του δουλεμπορίου στην Αφρική
για πάνω από έναν αιώνα.
Τώρα, όμως, η Γαλλία, η Βρετανία, η Ολλανδία έχουν εμφανιστεί
και θέλουν το μερίδιό τους.
Τα κέρδη εδώ είναι αφάνταστα με τα σημερινά δεδομένα.
Η οικονομία των φυτειών σκλάβων
κινεί τις οικονομίες των βασιλείων σε όλη την Ευρώπη.
Όλοι έρχονται στην Αφρική
για να συλλέξουν τον μαύρο χρυσό, δηλαδή τον λαό,
για να χτίσουν την Αμερική και τις άλλες οικονομίες με δωρεάν εργασία.
Λοιπόν;
Έφεραν αυτούς τους ξένους για να αγωνιστούν μαζί μας,
ή πρέπει ακόμη να κοιμόμαστε με ένα μάτι ανοιχτό;
Μόνο όταν μια γυναίκα πάει με δύο άντρες,
θα ξέρει ποιον προτιμά.
Όταν χορεύεις με τον αντίπαλο,
μην κλείνεις τα μάτια.
Πρέπει να τους συναντήσεις από θέση ισχύος
και εξουσίας.
Στον θρόνο μου.
Ως γυναίκα βασιλιάς.
Ναι.
Τότε, κανονίστηκε.
Ας μην αφήσουμε στους νέους ξένους καμία αμφιβολία για το ποια είμαι.
Η ηγέτιδα που δεν μπορούν να αγνοήσουν.
ΜΑΤΑΜΠΑ
Να περάσουν.
Είναι σημείο καμπής εν μέρει
επειδή η Εντζίνγκα ξέρει
ότι οι ευρωπαϊκές αντιπαλότητες μπορούν να της φανούν χρήσιμες πολιτικά.
Παρακαλώ, καθίστε.
Μάθαμε ότι καταλάβατε τη Λουάντα.
Συγχαρητήρια.
Ευχαριστούμε.
Θέλετε λίγο από το κρασί που αγαπάτε, για να το γιορτάσουμε.
Είστε πολύ ευγενική.
Ίσως αργότερα.
Αφού μιλήσουμε για δουλειές.
Μετά τη δουλειά.
Οι Ολλανδοί είναι πολύ σοφοί.
Ώστε κατακτήσατε τη Λουάντα.
Τι άλλο θα κάνει ο τρομερός στρατός σας;
-Τι εννοείτε; -Με τον κοινό μας εχθρό,
τους Πορτογάλους;
Πόσο πολύ θέλετε να φύγουν;
Έχουμε ακούσει ιστορίες για τη σπουδαία Εντζίνγκα
με την οποία οι Πορτογάλοι δεν γνώρισαν ποτέ φιλία ή ειρήνη.
Αυτή η γη δεν γνώρισε ποτέ φιλία ή ειρήνη
από τότε που ήρθαν οι Πορτογάλοι.
Είμαστε ένας λαός που τρέχει να αποφύγει τον αφανισμό.
Θέλω να φύγουν.
Τότε θέλουμε το ίδιο.
Πάνω κάτω.
"Πάνω κάτω".
Ήρθαμε λόγω του εμπορίου,
αλλά όλοι ξέρουν ότι η Εντζίνγκα απέκοψε γενναία τους Πορτογάλους από...
αυτούς τους...
τους σημαντικούς εμπορικούς δρόμους προς τις αγορές.
Τα σκλαβοπάζαρα.
Κι εγώ έχω ακούσει για την κατάκτηση πορτογαλικών φυτειών από μέρους σας
από την Αμερική ως τη Χρυσή Ακτή.
Εδάφη που καλούν
τον υποταγμένο μας λαό να τα οργώσει.
Σωστά;
Είστε καλά πληροφορημένη.
Για να σκεφτώ αυτό που θέλετε,
πρέπει να πάρω αυτό που θέλω πρώτα.
Βρέθηκα πολλές φορές σ' αυτήν τη θέση με τους Πορτογάλους.
Υποσχέσεις, όρκοι, αθετημένοι, ασήμαντοι...
Δεν είμαστε Πορτογάλοι.
Κι όμως, η ακόρεστη δίψα σας για σκλάβους είναι η ίδια.
Τι χρειάζεστε;
Στρατιώτες και όπλα. Και πάνω απ' όλα...
αναγνώριση.
Ότι αν συνεργαζόμουν μαζί σας,
θα με αναγνώριζατε ως βασίλισσα.
Κι όχι ως υπήκοό σας.
Αλλά μάλλον δουλέψαμε πολύ
για σήμερα.
Ίσως πιούμε λίγο από εκείνο το κρασί τώρα.
Ναι;
Η Εντζίνγκα δεν κρύβει ποτέ την απέχθειά της για τους Πορτογάλους
και οι Ολλανδοί είναι ένας εύκολος τρόπος να αμφισβητήσει την εξουσία τους.
Οι Ολλανδοί διαφέρουν από τους Πορτογάλους,
γιατί δεν θέλουν να κατακτήσουν το βασίλειο του Εντόνγκο.
Θα επιτρέψεις στους Ολλανδούς να ανοίξουν σκλαβοπάζαρο;
Πρέπει να διαπραγματευτώ μαζί τους.
Ξέρω τι είδα καθώς ερχόμουν.
Ολόκληρα χωριά άδεια.
Τα άδειασαν οι Πορτογάλοι.
Δεν υπάρχει ψυχή.
Σαν να τριγυρνάνε μόνο κακά πνεύματα.
Αυτό θα γίνουμε όλοι μας;
Φυσικά και όχι, Κάμπου.
-Γιατί με ρωτάς; -Τότε, γιατί
διαπραγματεύεσαι μαζί τους;
Ακόμα και τώρα, που ξέρουμε χωρίς αμφιβολία
ότι θέλουν ό,τι και οι Πορτογάλοι.
Γιατί οι Πορτογάλοι είναι ακόμη ο μεγαλύτερος εχθρός μας!
Οι Ολλανδοί είναι η μόνη μας ελπίδα να τους νικήσουμε!
Και να ξαναδούμε τη Φούντζι.
Οι Ολλανδοί μάς χρειάζονται.
Αυτό μας δίνει πλεονέκτημα.
Και χωρίς αυτό, δεν υπάρχει ελπίδα.
Θα εξακολουθήσουμε
να χάνουμε τους καλύτερους από τη γη μας.
Θυμάσαι την εποχή
που δεν χρειαζόταν να κοιμάσαι με το ένα μάτι ανοιχτό;
Όχι.
Πρέπει να κάνουμε ό,τι χρειαστεί
για να ζήσουμε και να παλέψουμε ξανά.
Αν οι Ολλανδοί συμφωνήσουν να πολεμήσουν μαζί μας
και με αναγνωρίσουν ως ίση τους,
θα ξεφορτωθούμε μαζί τους Πορτογάλους.
Και δεν θα μπορούν να με αγνοούν.
Η Εντζίνγκα συνεχίζει τις επιθέσεις στους Πορτογάλους.
Έχει τεράστιο αντίκτυπο στο υπερατλαντικό δουλεμπόριο.
Ενώ στο απόγειο τους
οι Πορτογάλοι εξήγαγαν
περίπου 10.000 με 13.000 σκλάβους ετησίως,
το ποσοστό έχει πέσει στο μηδέν.
Κάποια στιγμή, ο Πορτογάλος βασιλιάς εξοργίζεται τόσο
με τα λεφτά που χάνει,
που στέλνει νέο κυβερνήτη να αναλάβει.
Τον λένε Σότο-Μαγιόρ.
Συγκεντρώνει μεγάλη δύναμη το 1646.
Τη μεγαλύτερη που έχει αντιμετωπίσει η Εντζίνγκα.
Οι Πορτογάλοι κινούνται προς το στρατόπεδο της
στο Ντέμπος.
ΛΟΥΑΝΤΑ, ΝΤΕΜΠΟΣ
Έρχονται κι άλλοι, βασίλισσά μου!
Μας περικυκλώνουν!
Οπισθοχωρήστε στο δάσος! Πάμε!
Η Εντζίνγκα φεύγει και αφήνει πίσω
πολλούς δικούς της, και την αδερφή της, την Κάμπου.
ΣΤΡΑΤΟΠΕΔΟ ΝΤΕΜΠΟΣ
Δεν μπαίνεις έτσι σε βασιλική οικία.
Πώς τολμάς;
Σας παρακαλώ! Εγώ...
Όχι!
Όταν οι Πορτογάλοι έμαθαν ότι η Φούντζι τούς κατασκόπευε,
εξαγριώθηκαν.
Αποφάσισαν να δείξουν στην Εντζίνγκα
ότι "Δεν θα νικήσεις αυτήν τη φορά.
Θα σε συντρίψουμε".
Ο στρατός της Εντζίνγκα κινείται ξανά.
Μαθαίνουν για την απαγωγή της Κάμπου και τη δολοφονία της Φούντζι.
ΝΤΕΜΠΟΣ, ΚΟΥΝΣΙ
Πώς θα πούμε αντίο χωρίς πτώμα;
Μπορεί να γυρίσει χωρίς σώμα;
Είναι πρόγονός μας τώρα.
Έχουμε άλλο ένα πνεύμα
μιας γενναίας ευγενούς πολεμίστριας που μας προσέχει.
Κουράγιο.
Ό,τι συμβαίνει είναι θέλημα των θεών, Εντζίνγκα.
Κι αν κάνουν το ίδιο στην Κάμπου;
Δεν μπορώ να τη χάσω κι αυτήν. Δεν μπορώ.
Δεν μπορώ.
Το ξέρω
ότι πονάει.
Δεν μπορώ να τη χάσω κι αυτήν.
Είναι η μικρή της αδερφή,
την οποία προστάτευε για όλη της τη ζωή.
Φαντάζομαι ότι νιώθει πολλές ενοχές
που δεν κατάφερε να την κρατήσει ασφαλή και δεν την προστάτεψε.
Πρόσεχέ μας, Φούντζι.
Η θυσία σου δεν θα είναι μάταιη.
Με τη Φούντζι νεκρή,
η Εντζίνγκα χρειάζεται τους Ολλανδούς για να σώσει την Κάμπου
και θέλει να υπογράψουν τη συνθήκη.
Οι Πορτογάλοι κρατούν την Κάμπου στο οχυρό Μασανγκάνο.
Η Εντζίνγκα δεν μπορεί να επιχειρήσει να τη σώσει μόνη.
Ως μέρος της συμφωνίας, θέλω το οχυρό Μασανγκάνο,
που σημαίνει ότι θέλω Ολλανδούς στρατιώτες, πολεμοφόδια και όπλα.
Γιατί είναι τόσο σημαντικό το οχυρό;
Γιατί είναι τόσο σημαντικό αυτό το οχυρό;
Το Μασανγκάνο είναι το τελευταίο προπύργιο των Πορτογάλων,
αν όχι το πιο ισχυρό.
Μάλιστα, είναι τόσο σημαντικό στρατηγικά, που αν έπεφτε σήμερα,
οι Πορτογάλοι θα ήταν τελειωμένοι, θα είχαν ξοφλήσει.
Γιατί είναι τόσο σημαντικό για μένα; Όχι, κύριε.
Δεν θα έπρεπε να είναι υψίστης σημασίας και για σας;
Ναι, καταλαβαίνω.
Αλλά και πάλι, μια τέτοια συνθήκη με...
Τη γυναίκα βασιλιά του Εντόνγκο.
Ας πούμε ότι είναι περίπλοκο.
Δεν έχει ξαναγίνει.
Λυπάμαι, αλλά δεν ξέρω αν είναι δυνατόν.
Άρα, δεν είναι αδύνατον.
Αν ήταν δυνατόν, δεν υπόσχομαι τίποτα,
αλλά αν ήταν...
Φυσικά, το τίμημα θα είναι υψηλό.
Πόσο υψηλό;
Θέλουμε κι άλλους σκλάβους.
Τι σου είπα;
Φίδια. Όλοι τους.
Έχετε ήδη πάρει αμέτρητους ανθρώπους μου.
Θέλουμε πρόσβαση στα πορτογαλικά σκλαβοπάζαρα,
χωρίς πορτογαλική παρέμβαση.
Οι Ολλανδοί θέλουν να τους επιτρέψει η Εντζίνγκα
να εκμεταλλευτούν το πορτογαλικό σύστημα από τις εμπορικές οδούς στην αγορά.
Έδειξε ότι μπορεί εύκολα να τους κλείσει.
Τώρα χρειάζονται τη συνεργασία της.
Το θέλω γραπτώς,
που σημαίνει ότι με αναγνωρίζετε επίσημα
ως ανεξάρτητη και νόμιμη ηγέτιδα του Εντόνγκο και του Ματάμπα.
Ως βασίλισσα και ίση σύμμαχο
στη μάχη ενάντια στους Πορτογάλους και σ' αυτήν τη χώρα.
Όπως είπα,
ζητάτε πολλά.
Αντιστοιχεί στο υψηλό σας τίμημα,
όπως είπατε.
Η Εντζίνγκα υπογράφει επίσημο σύμφωνο με τους Ολλανδούς.
Συμφωνεί να τους δώσει τους μισούς από τους αιχμαλώτους πολέμου,
τους οποίους θα υποδουλώσουν και θα χρησιμοποιήσουν στις φυτείες τους.
Σε αντάλλαγμα, οι Ολλανδοί θα στηρίξουν την Εντζίνγκα
σε στρατιωτικό και πολιτικό επίπεδο.
Πρόκειται για συμβιβασμό.
Πώς προστατεύεις τον κόσμο σε μια εποχή που η σκλαβιά είναι πανταχού παρούσα,
που η υποδούλωση υπάρχει παντού;
Όπου η βία του αποικισμού έχει ως αποτέλεσμα είτε σκλαβωμένους λαούς,
είτε άλλους που καταφέρνουν να αντισταθούν συμμαχώντας
με ευρωπαϊκές δυνάμεις που αποζητούν τη δουλεία.
Η Εντζίνγκα, με τη βοήθεια Ολλανδών στρατιωτών,
αρχίζει να σχεδιάζει επίθεση στο οχυρό Μασανγκάνο για να σώσει την Κάμπου.
Δύο εβδομάδες αργότερα, απέχουν μία μέρα από την έφοδο στο οχυρό.
Ζήτω η βασίλισσά μας.
Μάλιστα. Τι σε φέρνει εδώ;
Μας συγχωρείτε λίγο;
Έστειλαν απόσπασμα από τη Λισαβόνα να πολεμήσει τους Ολλανδούς,
άρα οι Ολλανδοί θέλουν τους δικούς τους πίσω.
Τι εννοείς;
Ακόμα κι αυτούς εδώ;
Τους καλούν όλους πίσω να υπερασπιστούν τη Λουάντα.
Δεν μπορεί να περιμένει;
Σε μία μέρα θα καταλάβουμε το οχυρό
και θα πάρουμε την Κάμπου.
Δεν μπορούν!
Δεν νομίζω ότι υπάρχει άλλη επιλογή.
Κατά τα λεγόμενα,
έρχονται πάρα πολλοί Πορτογάλοι στη Λουάντα.
Όχι.
Κάλεσε την ενγκάνγκα.
Οι πρόγονοι θα έχουν άλλον τρόπο.
Δεν μπορούμε να έρθουμε ξανά τόσο κοντά και να την αφήσουμε.
Είναι πολύ μακριά. Δεν προλαβαίνουμε να την καλέσουμε.
Τότε, πες τους να μου δώσουν άλλη μία μέρα.
Μόνο μία.
Και θα τους ακολουθήσω προσωπικά
με τους στρατιώτες μας στη μάχη τους.
Μα υποσχεθήκαμε να τους βοηθήσουμε.
Ναι. Αλλά όχι σήμερα.
Αύριο.
Δεν νομίζω ότι έχουν περιθώριο μέχρι αύριο, βασίλισσά μου.
Αν χάσουν τη Λουάντα,
ό,τι πετύχαμε σήμερα πάει χαμένο.
Χρειάζονται τον στρατό τους τώρα.
Πρέπει να διαλέξουμε.
Πες στα στρατεύματα να φύγουν.
Αλλά μόλις τελειώσει αυτό,
επιστρέφουμε, όπως συμφωνήσαμε, για να σώσουμε την Κάμπου.
Όταν η Εντζίνγκα γυρίζει στη Λουάντα,
βλέπει τα τελευταία ολλανδικά πλοία να εξαφανίζονται στον ορίζοντα.
Οι Πορτογάλοι κατέλαβαν την πόλη.
Οι Ολλανδοί απογοήτευσαν τρομερά την Εντζίνγκα.
Συνειδητοποιεί ότι χωρίς τη στρατιωτική τους στήριξη,
θα της είναι πολύ δύσκολο να νικήσει τους Πορτογάλους.
ΜΑΤΑΜΠΑ
Το θέμα δεν είναι η μάχη, με ή χωρίς τους Ολλανδούς.
Παραμένω πρόβλημα γι' αυτούς, αλλά ακόμη δεν έχουμε την Καμπού.
Είναι αποφασισμένοι να την κρατήσουν ό,τι κι αν κάνουμε.
Συνεχίζουμε τη μάχη, μέχρι να μην έχουν άλλη επιλογή.
Είσαι δυνατή όσο τη μέρα που ανέβηκες στον θρόνο.
Δεν είμαι, όμως, αθάνατη,
ούτε η Κάμπου είναι.
Και θέλω να με αντικαταστήσει όταν φύγω.
Τους βρήκαμε στο παρεκκλήσι.
Σε ξέρω εσένα, έτσι δεν είναι;
Τι έκανες στο Γουάντου, παλιόφιλε;
Φίλος;
Είσαι με τους Ιησουίτες τώρα;
Δεν είναι Ιησουίτες. Είναι Καπουτσίνοι.
Ποια η διαφορά; Όλοι υπηρετούν τους Πορτογάλους.
Δεν έχουμε φιλίες με τους Πορτογάλους. Αυτοί λογοδοτούν στη Ρώμη.
-Ρώμη; -Όχι στη Λισαβόνα.
Ναι. Στον Πάπα.
Όλοι οι καθολικοί λογοδοτούν εκεί.
Ακόμα και ο βασιλιάς της Πορτογαλίας.
Δεν έχω ξεχάσει όσα μου έμαθες για τη βάπτισή μου, έτσι;
Δόξα τω Θεώ, όχι, βασίλισσα Εντζίνγκα.
Όλοι οι καθολικοί λογοδοτούν στον Πάπα.
Τότε, γιατί δεν αποκεφαλίζουμε τον Πάπα αντί για σένα;
Αφού εσύ είσαι η ουρά του φιδιού
κι εκείνος το κεφάλι.
Εντζίνγκα Μόνα, μην τρομοκρατείς τους καλεσμένους μας.
Δεν θα γίνουν αποκεφαλισμοί σήμερα.
Περιποιηθείτε τους καλεσμένους μας.
Τώρα.
Τι;
Ίσως κυνηγάμε την ουρά πολύ καιρό.
Αυτήν τη φορά, ο Εντζίνγκα Μόνα έχει δίκιο.
Σε αυτούς τους δύσκολους καιρούς, χρειάζομαι την καθοδήγησή Σου.
Αμήν.
Ελπίζω να μη σε ενοχλώ, παλιέ μου φίλε.
Όχι, δεν με ενοχλείς.
Σε βλέπω
και θυμάμαι τη βάπτισή μου, πριν πολλά φεγγάρια.
Ήταν μια ευλογημένη, αξιομνημόνευτη μέρα.
Ήταν κυρίως δουλειά.
Πλάκα κάνω.
Ήταν πράγματι αξιομνημόνευτο.
Θα μπω κατευθείαν στο θέμα.
Θέλω να με αναγνωρίσει ο Πάπας ως νόμιμη ηγέτιδα του Εντόνγκο.
Αν με αναγνωρίσει,
οι Πορτογάλοι θα πρέπει να κάνουν το ίδιο.
Αλλιώς θα ήταν σαν να παρακούν τον Πάπα.
Που δεν μπορούν.
Θέλω τη βοήθειά σου και των Καπουτσίνων φίλων σου
για να κερδίσω την έγκρισή του.
-Δεν είναι τόσο απλό. -Το ξέρω.
Πώς θα το κάνουμε απλό;
Απόδειξη προσηλυτισμού.
Όχι μόνο εσύ.
Όλο το Εντόνγκο.
-Οι τρόποι σας... -Και η κουλτούρα μας.
Χρειάζομαι τον Πάπα.
Και χρειάζομαι τη βοήθειά σου για να τον πάρω με το μέρος μου.
Θα με βοηθήσεις εσύ
κι οι Καπουτσίνοι φίλοι σου;
Ο πάτερ Ζελότες συμφωνεί να τη βοηθήσει.
Η Εντζίνγκα αρχίζει να στέλνει γράμματα στον Πάπα.
Λέει ότι είναι πρόθυμη να επιστρέψει στον χριστιανισμό.
Ζητά επίσης να έρθουν ιεραπόστολοι
να βαφτίσουν τον λαό της, και φέρνει έτσι τον χριστιανισμό
στο βασίλειό της.
Ενώ περιμένει απάντηση από τον Πάπα,
οι Πορτογάλοι εκμεταλλεύονται την ανάγκη της
να πάρει πίσω την αδερφή της.
Στέλνουν απεσταλμένο να διαπραγματευτεί την απελευθέρωσή της.
Οι Πορτογάλοι απαιτούν να σταματήσεις τις πολεμικές πρακτικές σου,
αν θες να ξαναδείς την αδερφή σου.
"Πολεμικές πρακτικές".
Κοίτα ποιος μιλάει.
Το μόνο που ζητώ
είναι να μου επιστρέψετε την αδερφή μου,
τη νόμιμη διάδοχό μου,
και να μας αφήσετε ήσυχους.
Αν το κάνατε αυτό, δεν θα είχαμε άλλο πόλεμο.
Πρέπει να σταματήσετε τα παγανιστικά έθιμα.
Θέλουμε αποδείξεις της μεταστροφής σας στον Χριστιανισμό.
Και της μεταστροφής του λαού σας.
Πώς τολμάς;
Άσ' τον να τελειώσει.
Και...
Και τι;
Ο κυβερνήτης Τσικόρο απαιτεί και 200 σκλάβους
ως ένδειξη καλής πίστης.
Η Καθολική Εκκλησία είναι συνένοχη στο δουλεμπόριο.
Δεν νομίζω ότι έχει συζητηθεί ξεκάθαρα
το πόσο σημαντικό ρόλο
παίζει η εκκλησία στο δουλεμπόριο
και σε τι βαθμό ο πλούτος του δουλεμπορίου χτίζει την Καθολική Εκκλησία.
Για να καταλάβω.
Μας ζητάς
να γυρίσουμε την πλάτη στους προγόνους μας,
να παρατήσουμε την κουλτούρα μας,
όλα όσα ξέρουμε από τη γέννησή μας,
και για ποιον λόγο;
Έναν Θεό,
το όνομα του οποίου δεν ξέρουμε να προφέρουμε,
και τη γλώσσα του οποίου δεν μιλάμε;
Και εκτός απ' όλα αυτά,
ζητάς
άλλους 200 σκλάβους πέραν των χιλιάδων...
των χιλιάδων...
που έχετε πάρει ήδη;
Αυτό είναι;
Θα είναι αρκετό;
Ο Χριστός σου μιλάει για αγάπη και συμπόνια.
Πού είναι η δική σας;
Δεν θα δώσω άλλους 200 σκλάβους.
Εγώ...
Εμείς σας έχουμε δώσει αρκετούς.
Για να πάρει την Κάμπου, η Εντζίνγκα συμφωνεί με τους πορτογαλικούς όρους,
αλλά αρνείται να συμμορφωθεί με την απαίτησή τους για 200 σκλάβους,
που 'ναι σαν να τους στερεί
μισό εκατομμύριο δολάρια σε σημερινά χρήματα.
ΜΑΤΑΜΠΑ, 2 ΧΡΟΝΙΑ ΑΡΓΟΤΕΡΑ
Για να πείσει τον Πάπα να την αναγνωρίσει,
η Εντζίνγκα έχτισε εκκλησίες σε όλο το βασίλειο
και οργάνωσε μαζικές βαπτίσεις.
Πού είναι;
Αφού συμφώνησαν σε κάποιους όρους,
οι Πορτογάλοι αφήνουν την αδελφή της, Κάμπου,
αλλά ο Πάπας δεν την έχει αναγνωρίσει ως κυρίαρχη χριστιανή μονάρχη.
Να τη.
Κάμπου!
Ευχαριστώ, πρόγονοί μου.
Εδώ δες.
Η μικρή μου αδερφή.
Ποια είπες μικρή;
-Κάμπου! -Κάμπου!
Ευχαριστώ.
Τι ωραίος χορός.
Μακάρι να ήταν εδώ η Φούντζι να το δει.
Κι ο πατέρας.
Είναι.
Οι πρόγονοί μας είναι πάντα μαζί μας.
Ξέρω ότι δεν ήταν εύκολο
να επιτρέψεις να μυηθούμε
στα καθολικά έθιμα.
Να πείσεις τον Πάπα.
Να διασφαλίσω την ειρήνη.
Να εξασφαλίσω τη διαδοχή
και το μέλλον του λαού μας.
Δεν έκανα κάτι χωρίς την καθοδήγηση των προγόνων.
Και σίγουρα δεν το έκανα για κανέναν λευκό,
όσο ισχυρός κι αν νομίζει ότι είναι.
Το ξέρω.
Επειδή δεν θα είμαι πάντα εδώ.
Μη μιλάς έτσι, Εντζίνγκα.
Όταν φύγω...
να θυμάσαι τι χρειάστηκε για να φτάσουμε εδώ.
Να προστατέψεις τα κεκτημένα.
Κι αν δεν είμαι αρκετή;
Όσο πορευόμαστε με τους προγόνους,
είμαστε πάντα υπεραρκετοί.
Δεν είμαστε ποτέ μόνοι.
5 ΧΡΟΝΙΑ ΑΡΓΟΤΕΡΑ
Η Εντζίνγκα κυνηγά τον Πάπα
με ατελείωτα γράμματα για χρόνια, ουσιαστικά επί μια δεκαετία.
Μέχρι που παίρνει ένα γράμμα που σφραγίζει τη συμφωνία,
και αναγνωρίζει ότι, ναι, είστε ένα αφρο-χριστιανικό κράτος
το οποίο οι Πορτογάλοι πρέπει να αναγνωρίσουν.
Πιστεύω ότι έφερε την ειρήνη.
Επιτέλους.
Γιατί ακόμα και οι μεγαλύτεροι πολεμιστές
πρέπει κάποια στιγμή να αφήσουν τα όπλα τους,
είτε στο πεδίο της μάχης, στον ένδοξο θάνατο του πολεμιστή,
είτε, στην περίπτωσή της, στον θρόνο της,
όπου θα πεθάνει.
Όταν η ζωή της Εντζίνγκα φτάνει στο τέλος της,
το δουλεμπόριο έχει ξεφύγει.
Δεν υπάρχει χώρα,
βασικά υπάρχουν ελάχιστες, που δεν ασχολούνται με το δουλεμπόριο,
που δεν λεηλατούν την αφρικανική ήπειρο
αιχμαλωτίζοντας εκατομμύρια Αφρικανούς.
Δεν μπορεί να κάνει κάτι. Δεν μπορεί να τα βάλει με όλο τον κόσμο.
Η Εντζίνγκα ήταν η μόνη Αφρικανή ηγέτιδα που αναγνωρίστηκε
από Ευρωπαίους ηγεμόνες ως γυναίκα βασιλιάς.
Η Εντζίνγκα ήταν η μητέρα ενός έθνους.
Αλλά αγαπούσε τη χώρα της
και γι' αυτό έκανε μεγάλες θυσίες.
Αυτές οι θυσίες εξασφάλισαν
την ανεξαρτησία του βασιλείου της,
ενώ την υπόλοιπη Αφρική την κατάπιε ο ιμπεριαλισμός.
Πρέπει να ακούγονται οι ιστορίες μας,
γιατί συνήθως δεν τις λέμε εμείς.
Τις λένε άλλοι για μας.
Ως γυναίκα από την Ανγκόλα,
έψαξα τα αρχεία,
βρήκα την ιστορία της Εντζίνγκα,
και μέχρι σήμερα, την κουβαλώ μαζί μου.
Είναι συγκινητικό.
Είναι σημαντικό...
τόσο στην Ανγκόλα...
όσο και στον κοσμο...
Η Εντζίνγκα εξακολουθεί να ζει.
Τη θεωρώ μία από τις πιο σπουδαίες πολεμίστριες
και ηγέτιδες στον κόσμο.
Ως το τέλος της ζωής της,
είχε καταφέρει όλα εκείνα για τα οποία πάλεψε.
Εξασφάλισε ένα ασφαλές, ανεξάρτητο βασίλειο για τον λαό της.
Η βασιλική γενιά που διατήρησε με τόσες θυσίες συνέχισε,
αρχικά με την αδερφή της, Κάμπου,
και μετά με άλλες τρεις βασίλισσες που συνέχισαν να κυβερνούν στο Ματάμπα.
Όπως σε πολλά μέρη της Αφρικής,
οι ευρωπαϊκές δυνάμεις τελικά κατέκλυσαν την ήπειρο.
Και το Εντόνγκο έπεσε στους Πορτογάλους και έγινε γνωστό ως Ανγκόλα.
Κι όπως με τις περισσότερες ιστορίες κυνηγιού που λέγονται μόνο από τον κυνηγό,
η ικανότητά της Εντζίνγκα μειώθηκε, η ιστορία της θάφτηκε.
Τη δεκαετία του '60,
μια νέα γενιά κατοίκων της Ανγκόλα που πάλευε για ανεξαρτησία
διεκδίκησαν την Εντζίνγκα ως πρόγονό τους,
ένα σύμβολο αντίστασης, ελπίδας, επανάστασης.
Μια ισχυρή πολεμίστρια και Αφρικανή βασίλισσα,
της οποίας η ιστορία αξίζει να ειπωθεί.
ΕΞΙ ΕΚΑΤΟΜΜΥΡΙΑ ΣΚΛΑΒΟΙ ΑΠΗΧΘΗΣΑΝ ΜΟΝΟ ΑΠΟ ΤΗΝ ΑΝΓΚΟΛΑ
ΜΕΤΑΞΥ 1525 ΚΑΙ 1866.
ΜΕΤΑ ΑΠΟ ΜΑΚΡΥ ΑΓΩΝΑ ΓΙΑ ΕΛΕΥΘΕΡΙΑ,
Η ΠΟΡΤΟΓΑΛΙΚΗ ΚΑΤΟΧΗ ΤΗΣ ΑΝΓΚΟΛΑΣ ΕΛΑΒΕ ΤΕΛΟΣ ΤΟ 1975.
Υποτιτλισμός: Νίνα Ζβε